Aitor Arozena Muxika

**Aitor Arozena Muxika** (Oiartzun, Gipuzkoa, 1970eko otsailaren 2a) txistularia eta txistu irakaslea da. Oiartzungo Lartaun Txistulari Taldeko kide. Donostiako Udaleko Txistulari Taldeko partaide 1993tik. Euskal Herriko Txistulari Bakarlarien Txapelketa irabazi zuen 2002an. Erromeri eta Rock taldeetako partaide izan da nola baxu jotzaile ala abeslari.

## Bizitza 
Elizalde auzokoa, Milagros Mujika Arregi eta Juan Antonio Arozena Egimendiak eratutako familian sortua. Oinarrizko ikasketak Haurtzaro ikastolan egin zituen eta batxilergoa Orereta ikastolan. Ondoren  Enpresaritza ikasketak EHUn. Txistuko goi mailako ikasketak Donostiako udal kontserbatorio nagusian burutu zituen ohorezko matrikula lortuz eta ikasketa amaierako saria irabaziz.
[ezkerrera|thumb|Arozenatar txistulari sagaren Oiartzungo adarra. 2021[Fitxategi:2015. Hiru anaiak aitarekin.jpg|ezkerrera|thumb|209x209px|Hiru anaiak aitarekin]]
Lizartzan XIX. Mendean sorturiko txistulari saga baten laugarren belaunaldiko kide da. Aitonaren osaba Juan Antonio Arozena Zubillaga (1872-1945), familia-sagari hasiera eman ziona, Lizartzako Zakar baserrikoa, aitaren aitabitxia izaki. Juan Antoniotik hasita beraz, aitona Xantux, (hau ere Lizartzakoa baina kaminero lanetan oiartzuna etorria bertan Korneli Egimendia oiartzuarrarekin ezkonduz), Juanito aita, Joxe eta Felix osabak, Urko eta Xanet anaiak eta Imanol eta Anaitz lehengusuak osatzen dute, Aitorrekin batera, Arozenatarren oiartzungo txistulari adarra gaur-gaurkoz, Lizartzakoa ere mantentzen delarik. 
thumb|270x270px|Lartaun Txistulari taldea 1983.Xanisteban eguna
thumb|269x269px|Juanito Arozenak Xanixtebanetako altxaferua bota zueneakoa. Lartaungo kideak eta izandakoak buruhaundiekin jo ondoren.2015
thumb|Xanistebanetako diana 2012
Aitak txistua irakasten zuen Oiartzunen eta bera izan zuen lehen maixua 9 urterekin. Behin oinarria hartuta, Errenteriara bidaltzen zituen ikasleak txistu eta musika ikasketak sakondu zitzaten, Errenteria Musikal kontserbatorio sortu berrian. Han Koldo Bravo, Iñaki Otaño eta Itziar Busselo irakasleekin aritu ondoren, Donostiako udal kontserbatorio nagusian bukatu zituen erdi mailako ikasketak, Kepa de Migelekin eta Goi mailakoak berriz Jose Ignazio Ansorenarekin.  

Txistuaz gain, bestelako musika tresnak ere  jotzen ditu bai eta abesbatza, Rock eta erromeri taldeetan ere parte hartu baxu elektrikoarekin nahiz abeslari gisan.
### Txistulari ibilbidea 
#### Lartaun txistulari taldea 
thumb|Xanixtebanetako kontzertua 2022
1961ean sortu zen Lartaun Txistulari Taldea Yon Oñatibiaren ekimenez. Ibilbide luze eta gorabeheratsua egin du taldeak gaur arte eta gazte asko aritu dira txistua ikasten eta emanaldiak eskaintzen, batez ere herriko jai eta egun berezietan. Eginkizun horietan Yon Oñatibiaren ondorengo izan zen Juanito Arozena 1970eko hamarkadan. Txistu eskolak ematen hasi zen, doan, eta hainbat saiakeraren ondoren hamarkada bukaeran taldetxoa osatu eta haiekin lanean hasi zen, Lartauni segida emanez. Orduan ezarritako taldearen helburu eta irispideak bizirik darraite taldean, alegia, txistularitzaren nortasunari eustea, Oiartzungo danbolinteroen betiko edo tradiziozko eginbeharrak mantenduz. 1981ean hasi zen jotzen Aitor eta 87an hartu zuen irakasle eta taldeko arduradun lanak. 

Aitorrekin batera, txistua jotzen zuen belaunaldi oiartzuarra kementsu aritu zen 1980ko eta 19990eko hamarkadetan han eta hemen txistulari lanetan; Herri ezberdinetako jaietako txistulari kontzertuetan, dantza taldeekin bai eta ospatzen ziren txistulari talde tradizionalen txapelketetan ere (birritan txapela Oiartzuna ekarriz).

Lartaun txistulari taldean, Juan Antonio Arozenak (Oiartzunen Juanito) herriaren zerbitzura jarduteko kultura bultzatu zuen eta bide horretan jarraitzen dute, herrian sortzen diren ekintza guztietan eskuzabal parte hartuz. Lartaun txistulari taldearen ekitaldiak finkoak dira asko edo besterik gabe, edozein ekimen herrikoietatik sortzen diren eskaerak nahiz bere kabuz eskainitakoak.

###### Partaidetza finkoko emanaldiak 
* Errege eguneko diana.
* Inauteritako festetan. 
* Astesantutan Pazko eguneko diana. 
* Auzoetako jaiak (diana, kalejirak). 

* Herriko jaiak (dianak, kalejirak buruhandiekin, kontzertua, erromeriak, etab.).

* Santa Zeziliako ospakizunak. 
* Gabonetako ospakizunak: Olentzeroaren etorrera, Xanisteban eguneko diana, Petra Lekuona zaharren egoitzan....
* Herriko dantza taldeekin (Haurtzaro, Elizalde eta Olarri) emanaldiak.
* Helta-ko Muxiko taldeko dantzariekin. 
* Udalaren eskariz, bere ekitaldietarako: Xanistebanetako soka dantzan, aurkezpenetan, Kontxa Murgiaren oroimen ekitaldietan... 
thumb|265x265px|2010ko Donostiako udal txistualari banda

#### Donostiako udal Txistulari Banda ogibide 
Donostiako Udal Txistulari Bandan hasi zen lanean 1993an eta lau urteko ordezkatze bat egin ondoren Gasteizko udaleko folklore akademian urte bete irakasle eta udal txistulari bandan jotzen igaro zuen. 1997ko abendutik Donostiako udaleko  langile publikoa da lansaioa txistulari bandari eta irakasle jardunari eskainiz Donostiako udal musika eta dantza eskolan. 

2024ko irailetik Donostiako Udal Txistulari Bandako zuzendari lanak zerbitzu eginkizunetan hartu ditu, Jose Ignazio Ansorenaren erretiroagatik eta zuzendari berria izendatu arte.

Ikuskizun honi esker “Kontrako eztarria” telebistako saioan hainbatetan parte hartu zuten. 

### Bestelako ibilbideak 
#### Musika taldeetan 
* Lartaun eta Izotz abesbatzetako kide (1982-92)
* Marranta Galanta Gabonetako abesbatzaren zuzendari (1994-2007)
* Basajaun, Urrats eta Izotz plaza taldeetan abeslari eta baxu jotzaile (1992-2002)
* Bihotz Erre rock taldeko abeslari (1989-92) 
#### Beste 
* Oiartzungo Musika Elkarteko kide (1988-94)
* Pagoarte Kultur Elkarteko kide (1997-07)
* Kontakatilu irratiaren sorrera taldean.

## Iruditegia 

Fitxategi:Bihotz erre.1990.jpg|Bihotz erre.1990
Fitxategi:Urratsekin intsumisio eguna 1995.jpg|Urratsekin intsumisio eguna 1995
Fitxategi:2001. Entseguko deskantsua.jpg|2001. Entseguko deskantsua
Fitxategi:AHOTSENEA 2013.jpg|Ahotsenea 2013
Fitxategi:2015 Oñati Arozenatarren ttunttuna.jpg|2015 Oñati Arozenatarren ttun ttuna
Fitxategi:Haitza 2022.jpg|Haitza 2022
Fitxategi:Jexuxmai eta Noizbehinkarekin.2023.jpg|Jexuxmai eta Noizbehinkarekin.2023
Fitxategi:2023.Bajua jotzen.jpg|2023.Bajua jotzen

## Grabazioak 
Bihotz Erre: Bi maketa.

Ezin UK: Maketa.

Urrats: Insumisio eguna 94. Abestia.

Blues thorpes: Blues Thorpes (1998)

Jexuxmai & Noizbehinka:
* Escoitando o vento (2009) Galizia etxeko gaitazaleekin.
* Donostiako kantu zaharrak (2013) Orfeoi Txiki abesbatzarekin.
* Maitatia (2017)

Pagoarte: *Le sommeil de l’ange*. Oiartzungo Cavaille-coll organoa (2007)
thumb|290x290px|Zarautzeko Euskal Jaietako Txistulari banden txapelketan garaile.1985

## Jasotako sariak 
Zarautzeko txistulari banden txapelketan irabazle (1985)

Eibarreko txistulari banden txapelketan irabazle (1987)

Txistuko Goi mailako ikasketa amaierako saria (1991)

Euskal Herriko Txistulari Bakarlarien Txapelketan irabazle (2002)

Marranta Galanta. Gabon abesti sariketa probintzialean garaile hainbat aldiz. Errenteria.

## Oharrak 
## Erreferentziak 
## Kanpo estekak 
* Aitor Arozena YouTube kanala
* Arozenatarrak. Udaberriko kontzertua. 2002 Soinuenea
* 41. Herri kontzertua. Xanixtebanak 2016
* Oiartzungo Organozaleen Elkarteak antolatuta harmonium eta txistu kontzertua Begoña Bergaretxerekin 2023/06/15
* Aitor Arozenari elkarrizketa. Noticias de Gipuzkoa 2024ko apirila 
* Aitor Arozenari elkarrizketa. Berria 2024ko abuztua